recursal/SuperWikiNEXT-32B huggingface dataset:
**விக்தர் அலெக்சாந்திரே பியூசெயூக்சு** *(Victor Alexandre Puiseux)* (பிரெஞ்சு மொழி: [pɥizø]; 16 ஏப்பிரல் 1820 - 9 செப்டம்பர் 1883) ஒரு பிரெஞ்சு வானியலாளரும் கணிதவியலாளரும் ஆவார். பியூசெயூக்சு தொடர் இவரது நினைவாகப் பெயர் இடப்பட்டுள்ளது. பெர்ட்ரேண்ட் – டிக்குவெட் – பியூசெயூக்சு தேற்றமும் இவரது பெயராலும் வழங்குகிறது. இவர் மலையேற்றத்தில் ஆர்வம் கொண்டவர். இவர் 1848 இல் ஏறிச் சாதனைபடைத்த பிரெஞ்சு ஆல்ப்சு மலையின் ஒரு கொடுமுடி இவரது நினைவாகப் பெயர் சூட்டப்பட்டுள்ளது.

இசுரவேலின் ஓர் ஜெக்கோ உயிரினமொன்றும் (*டையோடாக்டைலசு பியூசெயூக்சு (Ptyodactylus puiseuxi)*) இவரது நினைவாகப் பெயர் சூட்டப்பட்டுள்ளது .

விக்தர் பியூசெயூக்சு.

வாழ்க்கை
--------

இவர் 1820 இல் வால்டாயிசேவில் உள்ள அர்ஜெண்டியூவில் பிறந்தார். இவர் சோர்பான் பல்கலைக்கழகத்தின் வான்கோள இயக்கவியல் கட்டில் பேராசிரிராக விளங்கினார். இவர் கணிதப் பகுப்பாய்வில் வல்லவரான இவர் இயற்கணிதச் சார்புகளில் பல புதிய முறைகளை அறிமுகப்படுத்தினார். வான்கோள இயக்கவியலுக்கான இவரது பங்களிப்புகள் அத்துறையை மிக உயர்நிலை அறிவுக்குக் கொண்டுசென்றது. இவர் 1871 இல் பிரெஞ்சு கல்விக்கழகத்துக்குப் போட்டியின்றித் தேர்வு செய்யப்பட்டார்.

இவரது மகன்களில் ஒருவராகிய பியேர் என்றி பியூசியூக்சு பெயர்பெற்ற வானியலாளர் ஆவார்.

இவர் 1883 இல் பிரான்சில் உள்ள பிராண்டெனேவில் இறந்தார்.

மேற்கோள்கள்
-----------

1. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Puiseux", p. 212).

வெளியிணைப்புகள்
---------------

* O'Connor, John J.; Robertson, Edmund F. "Victor Alexandre Puiseux", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* கணித மரபியல் திட்டத்தில் விக்தர் பியூசெயூக்சு
**காத்தாடி ராமமூர்த்தி** (பிறப்பு: 1938) என்று அழைக்கப்படும் **சுந்தரேசன் ராமமூர்த்தி** ஒரு இந்திய நடிகரும், இயக்குநரும், எழுத்தாளரும் ஆவார். இவர் முக்கியமாக தமிழ்த் திரைப்படங்கள், நாடகங்கள், தொலைக்காட்சி நாடகங்களில் நகைச்சுவை நடிகராக நடித்ததற்காக அறியப்பட்டவர்.

வாழ்க்கைக் குறிப்பு
-------------------

இவர் தஞ்சாவூர் மாவட்டம் கும்பகோணத்தில் எஸ்.சுந்தரேச அய்யரின் மகனாகப் பிறந்தார். கும்பகோணம் பாணாதுரை பள்ளியில் படித்தவர். இவர் 1958இல் விவேகானந்தா கல்லூரியில் பட்டம் பெற்றார். கல்லூரியில் பயிலும் நாட்களிலேயே ராமமூர்த்தி நாடகங்களில் நடிப்பதைப் பெரிதும் விரும்பினார். அவரது நாடகங்கள் மக்களிடையே மிகப் பிரசித்தமானவை. கல்லூரியில் படித்துக் கொண்டிருக்கும்போது, தேவனின் ‘கோமதியின் காதலன்’ என்ற நாடகத்தில் வில்லனின் கைத்தடி பக்கிரி வேடமேற்று நடித்தார். 1960-களில் ‘இஃப் ஐ கெட் இட்’ என்று சோ போட்ட நாடகத்தில் இவர் ‘காத்தாடி’ என்ற பாத்திரத்தில் நடித்ததன் மூலமாக ‘காத்தாடி’ என்ற அடைமொழியைப் பெற்றார்.

பன்முகம்
--------

இவர் தமிழில் மேடை நாடகங்கள், தொலைக்காட்சித் தொடர்கள் மற்றும் திரைப்படங்களில் நடிகராகவும், இயக்குனராகவும், திரைக்கதை எழுத்தாளராகவும், டப்பிங் கலைஞராகவும் பணியாற்றியுள்ளார்.

நடிப்பு
-------

நகைச்சுவை நடிகராக இவர் நடித்த தமிழ்த் திரைப்படங்களும் தொலைக்காட்சி நிகழ்ச்சிகளும் மக்களால் பெரிதும் விரும்பப்படுபவையாகும். இவர் மேடை நாடகங்களில் நடித்து பல விருதுகளை வென்றுள்ளார். இவரது நாடக குழுவில் நடிக்க முதல் வாய்ப்பைப் பெற்று பின்னர் பிரபலமடைந்தவர்களுள் சோ.ராமசாமி, விசு, டெல்லி கணேஷ் மற்றும் கிரேசி மோகன் ஆகியோர் குறிப்பிடத்தக்கவர் ஆவார். பொம்மலாட்டம், மடிப்பாக்கம் மாதவன், சின்ன பாப்பா பெரிய பாப்பா (கெளரவ வேடம்), துப்பறியும் சாம்பு (துப்பறியும் சாம்புவாக), ஆஹா, இளவரசி உள்ளிட்ட பல தொலைக்காட்சித் தொடர்களிலும், ஒரு ஓடை நதியாகிறது (1983) உள்ளிட்ட திரைப்படங்களிலும் நடித்துள்ளார். 40 நாடகங்களை 7,000 தடவை மேடையேற்றிய பெருமையைப் பெற்றவர்.

விருதுகள் மற்றும் பரிந்துரைகள்
------------------------------

| ஆண்டு | விருது | வகை | தொடரின் பெயர் | கதாபாத்திரம் | முடிவு |
| --- | --- | --- | --- | --- | --- |
| 2014 | சன் குடும்பம் விருதுகள் | சன் குடும்பம் சிறந்த துணை நடிகர் விருது | பொம்மலாட்டம் (தொலைக்காட்சித்தொடர்) | பத்ரி | நியமிக்கப்படல் |

மேற்கோள்கள்
-----------

1. ↑  Prabhu, S. (2014-03-27). "Soaring kite". *The Hindu*. Archived from the original on 2014-03-31. .
2. 1 2 3  காத்தாடி/சாருகேசி 60: 60, தி இந்து, 30 ஏப்ரல் 2016

வெளியிணைப்புகள்
---------------

* "Life under the archlights". *The Hindu*. 12 அக்டோபர் 2010. .
* ரங்கராஜன், மாலதி (20 மே 2011). "The team returns". .
* காத்தாடி ராமமூர்த்தி
**விநாயகர் நான்மணிமாலை** சுப்பிரமணிய பாரதியாரால் பாடப்பட்டது. புதுவை மணக்குள விநாயகரை வேண்டிப் பாடப்பட்ட இந்நூல், நான்மணிமாலை எனப்படும் பிரபந்த வகையைச் சார்ந்தது. மேற்படி கோயிலின் உள் வீதியில் இப் பாடல்கள் சலவைக்கல்லில் பொறிக்கப்பட்டுள்ளன. இந்நூல் பாரதியார் இறந்த பின்னர் 1929-ஆம் ஆண்டில் முதல் பதிப்பைக் கண்டது. 

1919-ஆம் ஆண்டில் பாரதியார் இருக்கும்போதே "விநாயகர் தோத்திரம்" என்னும் நூலொன்றை அச்சிடும் முயற்சியைப்பற்றிப் பாரதியார் சி. விசுவநாத ஐயர் என்பவருக்கு எழுதிய கடிதத்தில் குறிப்பிடப்பட்டுள்ளது. இதுவே விநாயகர் நான்மணிமாலை என்னும் தலைப்பிட்டுப் பின்னர் அச்சிடப்பட்டிருக்கலாம் என்ற கருத்தும் நிலவுகின்றது. இந்நூலின் கையெழுத்துப் பிரதியில் சில இடங்கள் பாரதியாரால் நிரப்பப் படாமல் இருந்தன என்றும் அவற்றைப் பின்னாளில் கவிமணி தேசிக விநாயகம் பிள்ளை, சுத்தானந்த பாரதியார் ஆகியோர் பூர்த்தி செய்தனர் என்றும் சொல்லப்படுகிறது

இந்நூல் வெண்பா, கட்டளைக் கலித்துறை, ஆசிரிய விருத்தம், அகவல் என்னும் நான்கு பாடல் வகைகளின் கோர்வையாக அமைந்து அந்தாதிச் செய்யுள் அமைப்பைக் கொண்டு விளங்குகிறது. இதில் 40 பாடல்கள் உள்ளன. 

  

பிற்காலத்தில் சினிமாப் பாடல்கள் மூலம் மக்களுக்குப் பழக்கமான வரிகள் பல இந்த நூலில் காணப்படுகின்றன. பாடல் ஒன்றில் வரும் கீழ்க்கண்ட,

*எனக்கு வேண்டும் வரங்களை யிசைப்பேன் கேளாய் கணபதி,*
*மனத்திற் சலன மில்லாமல், மதியிலிருளே தோன்றாமல்,*
*நினைக்கும் பொழுது நின் மவுன நிலை வந்திட நீ செயல்வேண்டும்.*
*கனக்குஞ் செல்வம் நூறு வய திவையுந்தர நீகடவாயே.*

  

என்னும் வரிகளும், பாரதியின் ஆளுமையை வெளிப்படுத்துவதற்காகச் சினிமாவொன்றில் பயன்படுத்திய, 

*நமக்குத் தொழில் கவிதை நாட்டிற் குழைத்தல்*
*இமைப் பொழுதுஞ் சோரா திருத்தல்*

  

ஆகிய வரிகளும் இதற்கு எடுத்துக்காட்டுகள்.

  

*உனக்கே யென்னாவியு முள்ளமுந் தந்தேன்*
*மனக்கேதம் யாவினையும் மாற்றி - எனக்கே*
*நீண்ட புகழ் வாணாள் நிறை செல்வம் பேரழகு*
*வேண்டுமட்டும் ஈவாய் விரைந்து.*
என்று தனக்காகவும் விநாயகரிடம் வரம் கேட்கும் பாரதியார்,

  

*பேசாப் பொருளைப் பேச நான் துணிந்தேன்*
*கேட்கா வரத்தைக் கேட்க நான் துணிந்தேன்.*
*மண்மீதுள்ள மக்கள், பறவைகள்,*
*விலங்குகள், பூச்சிகள், புற்பூண்டு, மரங்கள்*
*யாவுமென் வினையா விடும்பை தீர்ந்தே*
*இன்பமுற் றன்புட நிணங்கி வாழ்ந்திடவே*
*செய்தல் வேண்டும், தேவ தேவா!*
*ஞானாகா சத்து நடுவே நின்று நான்*
*பூமண்டலத்தில் அன்பும் பொறையும்*
*விளங்குக, துன்பமு மிடிமையு நோவுஞ்*
*சாவு நீக்கிச் சார்ந்த பல்லுயிரெலாம்*
*இன்புற்று வாழ்க என்பேன்! இதனை நீ*
*திருச்செவி கொண்டு திருவுள மிரங்கி*
*அங்ஙனே யாகுக' என்பாய், ஐயனே!*
*இந்நாள், இப்பொழு தெனக் கிவ்வரத்தினை*
*அருள்வாய்;.....*
என்னும் வரிகள் மூலம் உலகில் உள்ள உயிரினங்கள் யாவும் இன்புற்று வாழச் செய்வதற்கான சக்தியைத் தனக்கு அருளுமாறும் இறைவனை வேண்டுகிறார்.

குறிப்புகள்
-----------

1. ↑  அதியமான், பழ. 2006
2. ↑  பாரதியார் புனைந்த விநாயகர் நான்மணிமாலையில் வே. சுப்பிரமணியனின் குறிப்பு
3. ↑  விநாயகர் நான்மணிமாலை, பாடல் 7
4. ↑  விநாயகர் நான்மணிமாலை, பாடல் 25
5. ↑  விநாயகர் நான்மணிமாலை, பாடல் 33
6. ↑  விநாயகர் நான்மணிமாலை, பாடல் 32

உசாத்துணைகள்
------------

* அதியமான், பழ. பருத்தி புடவையாய்க் காய்க்காத கதை பரணிடப்பட்டது 2010-07-06 at the வந்தவழி இயந்திரம், காலச்சுவடு, 2006 (16 சூலை 2010 இல் அணுகப்பட்டது)
* பாரதியார் புனைந்த விநாயகர் நான்மணிமாலை
**விந்தா கரண்டிகர்** (*Govind Vinayak Karantikar*, 23 ஆகத்து 1918 – 14 மார்ச்சு 2010) என்பவர் மராத்தி மொழி எழுத்தாளர், கவிஞர், மொழி பெயர்ப்பாளர் மற்றும் இலக்கியவாதி ஆவார். இந்திய நாட்டு உயரிய இலக்கிய விருதான ஞானபீட விருதையும் (2003) சாகித்திய அகாதமி விருதையும்(1996) பெற்றவர்.

வாழ்வும் பணியும்
----------------

விந்தா கரண்டிகர் என எழுத்துலகில் அறியப்பட்ட கோவிந்த் விநாயக் கரண்டிகர் மராட்டிய மாநிலத்தில் சிந்துதர்க் மாவட்டம் கால்வல் என்னும் சிற்றுரில் எளிய விவசாயக் குடும்பத்தில் பிறந்தார். கோலாப்பூரில் உள்ள பள்ளியிலும் பின்னர் கல்லூரியிலும் கல்வி 
பயின்றார். ஆங்கில இலக்கியத்தில் முதுகலைப் பட்டம் பெற்றார். மும்பையில் ஆசிரியர் பணியில் சேர்ந்து தம் வாழ்க்கையைத் தொடங்கினார்.

அரிசுடாட்டிலின் கவிதைகளை மராத்தி மொழியில் மொழிபெயர்த்தார். விந்தா கரண்டிகர் தாம் எழுதிய கவிதைகளை தாமே மொழிபெயர்த்தார். குழந்தைகளுக்கான கவிதைகளையும் எழுதினார்.

எழுதிய நூல்களில் சில
--------------------

* சுவேதா கங்கா (1949)
* முருத் கந்தா (1945)
* துருபத் (1959)
* ஜடக் (1968)
* விருபிகா

பெற்ற பிற விருதுகள்
-------------------

* கேசவசுத் பரிசு
* சோவியத் லாந்து நேரு இலக்கிய விருது
* கபீர் சம்மன்

மேற்கோள்
--------

1. ↑
2. ↑
**விந்தணு வங்கி** என்பது மனித விந்தணுக்களை சேமித்து வைக்கின்ற நிறுவனமாகும்.‌  விந்தணு வங்கி விந்தணு கொடையாளர்களிடமிருந்து விந்தணுக்களை வாங்கி சேமிக்கிறது. விந்தணு தேவையுள்ளோர்களிடம் விற்கவும் செய்கிறது. 

ஒரு விந்தணு வங்கி என்பது தனிநபர்கள் அல்லது கருவுறுதல் மையங்கள் அல்லது தனியார் மருத்துவமனைகளுக்கு விந்தணுக்களை விற்கும் தனிப்பட்ட நிறுவனமாக செயல்படுகிறது. சில பிரபல மருத்துவமனைகள் அல்லது மருத்துவ நிறுவனங்கள் கீழ் விந்தணு வங்கி செயல்படும் போது தனிநபர்களுக்கு வெளி மருத்துவமனைகளுக்கோ விந்தணுக்களை விற்காமல், அவர்களின் நோயாளிகளுக்கு மட்டுமே விந்தணுக்களை வழங்குகிறது.

பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவை தானமாக பெறுகின்றன. ஒரு சில வங்கிகள் அதிகபட்ச வயது வரம்பை 34 என்று நிர்ணயித்துள்ளது. எனவே, சராசரியாக ஒரு ஆண் 18 வயதிலிருந்து 35 வயது வரை விந்தணுவை தானமாக கொடுக்கலாம்.

ஆதாரங்கள்
---------

1. 1 2  "யாரெல்லாம் விந்தணு தானம் செய்யலாம்..? மருத்துவ ரீதியான தகுதிகள் என்ன..? முழுமையான தகவல்..!". *News18 Tamil*. 13 ஜன. 2023. Check date values in: `|date=` (உதவி)
**கோ. சி. மணி** (*Ko.Si. Mani*, செப்டம்பர் 13, 1929 - திசம்பர் 2, 2016),
தமிழக அரசியல்வாதி மற்றும்  தமிழக அமைச்சரவையில் கூட்டுறவு, விவசாயம், உள்ளாட்சித் துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தவர்.

குடும்பம்
---------

நாகப்பட்டினம் மாவட்டம் குத்தாலம் வட்டத்தில் மேக்கிரிமங்கலம் என்ற கிராமத்தில் கோவிந்தசாமி, அஞ்சலை தம்பதிக்கு மகனாகப் 1929ஆம் ஆண்டு செப்டம்பர் 13 அன்று பிறந்தார். இவரது இயற்பெயர் சிவசுப்பிரமணியன் ஆகும். இவருக்கு சாவித்திரி, கிருஷ்ணவேணி என்ற இருமனைவிகள். இவரது மூத்த மகன் கோ.சி.மதியழகன் நாகப்பட்டினம் மாவட்டம் குத்தாலம் ஒன்றியத் தலைவராக பணியாற்றி இவர் பன்றிக் காய்ச்சல் பாதிப்பால் நவம்பர் 26, 2009ஆம் ஆண்டில் காலமானார். இவரது அடுத்த மகன் கோ.சி.இளங்கோவன் தஞ்சை மாவட்டம் திருவிடைமருதூர் ஒன்றியத் துணைத் தலைவராகவும் பணியாற்றியுள்ளார்.

1948இல் பண்டாரவாடை இரயில் நிலையப் பெயர்ப் பலகையில் இருந்த இந்தி எழுத்தைத் தார்பூசி அழித்தமைக்குக் கைது செய்யப்பட்டுத் தண்டனை பெற்றவர். இவர் திமுகவின் உயர் மட்டக் குழுவில் உள்ளார்.

"ஓய்வறியா சிங்கம், "சின்னக் கலைஞர்" என்றெல்லாம் காவிரி டெல்டா தி.மு.க.வினரால் செல்லமாக அழைக்கப்படும் கோ.சி. மணி, நான்கு முறை தமிழக சட்டபேரவை உறுப்பினராக பணியாற்றியுள்ளார். 1968 முதல் 1980 வரை பன்னிரெண்டு ஆண்டுகள் தமிழகச் சட்டமேலவை உறுப்பினராக போன்ற பதவிகளை வகித்தவர். தமிழகச் சட்ட மேலவையின் எதிர்க்கட்சித் துணைத் தலைவராகவும் இருந்தவர். இவர் திசம்பர் 2, 2016 ஆம் ஆண்டு இறந்தார்.

மேற்கோள்கள்
-----------

1. ↑  "கோ.சி. மணியின் உடல் சொந்த ஊரில் தகனம்". 4 திசம்பர் 2016 அன்று பார்க்கப்பட்டது.

வெளி இணைப்புகள்
---------------

* தமிழக அரசு இணையம்
* கோ.சி. மணி இணையம் பரணிடப்பட்டது 2010-09-17 at the வந்தவழி இயந்திரம்
**அந்தோனிக்குட்டி அண்ணாவியார்** என்பவர் 18ஆம் நூற்றாண்டைச் சேர்ந்த ஒரு தமிழ்க் கிறித்தவக் கவிஞர் ஆவார். இவர் பிறந்த இடம் தூத்துக்குடி என்றும் மணப்பாடு என்ற கடலோர கிராமத்தை பூர்வீகமாகக் கொண்டவர்.

இயற்றிய நூல்கள்
---------------

அந்தோனிக்குட்டி அண்ணாவியார் இயற்றிய நூல்கள் கீழ்வருவன:

* பேரின்பக் காதல்
* பாலத்தியானம்
* பச்சாத்தாபம்
* தன்மேற்சுமத்தல்
* ஆபத்து பத்து
* ஆசைப்பத்து
* ஆராதனைப் பிரகாசம்
* அருள்வாசகம்
* ஞானத் திருப்புகழ்
* திருப்புகழ்
* ஆனந்த மஞ்சரி
* அன்னையின் பிரலாப வண்ணம்
* இயேசுநாதர்சுவாமி பாடுகள்மேல் பரணி
* தேவமாதாவின் பேரில் கொச்சகக் கலிப்பா
* இயேசுநாதர் பேரில் கொச்சகக் கலிப்பா

என்பன.

கவிதையில் வாழ்க்கையின் பிரதிபலிப்பு
-----------------------------------

அண்ணாவியாரின் வாழ்க்கை தொடக்கத்தில் நெறிபிறழ்ந்து இருந்தது என்பதையும் ஓர் அற்புத நிகழ்ச்சியால் மனமாற்றம் பெற்று இறைநெறியைச் சார்ந்து அருட்பாடல்கள் பலவற்றைப் புனைந்தார் என்பதையும் ஒரு பாடல்வழி அறிய முடிகிறது:

> 
> "தரத்தயை செய்வாய் - தரத்தயை செய்வாய் தரத்தயை செய்வாய் 
>   
> இரக்கமுள்ள மாதாவே - இராசகுலக் கன்னிகையே 
>   
> எங்கள் பேரிலுள்ள - அன்பினால் உமது 
>   
> செங்கைமேவுதிரு - மைந்தனாரை 
>   
> ஞான சொரூபியான நல்ல மகவைப் பாவ 
>   
> ஈனன் தொட வெண்ணாதென்று எண்ணுகிறீரோ தாயே 
>   
> ஏனை உயிரும் காக்கும் ஞானக்குழந்தை நல் 
>   
> இரக்கப் புனலில் நன்றாய்க் குளித்து முழுகிப் பாவ 
>   
> அழுக்கைத் துடைத்து மகா ஒழுக்கத்துடனே வந்தேன்"
> 
> 
>

நூல் ஆதாரம்
-----------
**அந்தோரைட்டு** *(Andorite)* என்பது PbAgSb3S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது. உருமேனியா நாட்டின் மராமுரெசு மாகாணத்திலுள்ள பையா சிப்ரீ நகரத்தின் பையா சிப்ரீ சுரங்கத்தில் 1892 ஆம் ஆண்டு முதன்முதலில் அந்தோரைட்டு கண்டுபிடிக்கப்பட்டது. அங்கேரி நாட்டைச் சேர்ந்த தொழில்முறை கனிமவியலாளர் அந்தோர் வோன் செம்செ (1833-1923) நினைவாக கனிமத்திற்கு அந்தோரைட்டு எனப் பெயரிடப்பட்டது. 

அந்தோரைட்டு தாழ்வெப்ப பல்லுலோக நீர்வெப்ப விளிம்புகளில் தோன்றுகிறது. சிடிப்னைட்டு, சிபாலரைட்டு, பேரைட்டு, புளோரைட்டு, சிடெரைட்டு, கேசிட்டரைட்டு, ஆர்சனோபைரைட்டு, சிடானைட்டு, சிங்கெலைட்டு, டெட்ராகீட்ரைட்டு, பைரைட்டு, அலுனைட்டு, குவார்ட்சு, பைரார்கைட்டு, சிடெப்பானைட்டு, ரோடோகுரோசைட்டு போன்ற கனிமங்களுடன் சேர்ந்து அந்தோரைட்டு கனிமம் கிடைக்கிறது. 

அந்தோரைட்டின் கூர்மையான படிகங்கள் (7 மி.மீ) சிடானைட்டு தொகுதியுடன், சான் யோசு சுரங்கம், பொலிவியா

மேற்கோள்கள்
-----------

1. ↑  "Andorite: Mindat mineral information and data". 2010. 21 January 2010 அன்று மூலதளத்திலிருந்து பரணிடப்பட்டது எடுக்கப்பட்டது. 5 February 2010 அன்று பார்க்கப்பட்டது.
2. 1 2  Handbook of Mineralogy
*அந்தோனியும் கிளியோபாத்ராவும் சந்திப்பு* (ஓவியம்: லாரன்சு அல்மா-தடேமா, 1884)
**அந்தோனியும் கிளியோபாத்ராவும்** (*Antony and Cleopatra*) என்பது வில்லியம் சேக்சுபியர் எழுதிய ஒரு துன்பியல் நாடகம் ஆகும். இந்நாடகம் முதன் முதலில் பிளாக்பிரையர்சு அரங்கு அல்லது குளோப் அரங்கில் 1607 ஆம் ஆண்டளவில் "கிங்சு மென்" என்ற நாடகக்குழுவால் மேடையேற்றப்பட்டது. இது முதன்முதலில் 1623 இல் அச்சில் வெளிவந்தது. இந்த நாடகம் அந்தோனி மற்றும் கிளியோபட்ராவின் காதலையும் அவர்களது வீழ்ச்சியையும் சித்தாிக்கிறது.

இதன் கதை புளூட்டாக்கின் *லைவ்ஸ்* என்ற பண்டைய கிரேக்க மொழியில் எழுதப்பட்ட புதினத்தை தாமசு நோர்த் என்பவர் 1579 ஆம் ஆண்டில் மொழிபெயர்த்து வெளியிட்ட நூலை அடிப்படையாகக் கொண்டது. சிசிலியன் கிளர்ச்சியின் காலத்திலிருந்து உரோமைக் குடியரசின் இறுதிப் போரின் போது இடம்பெற்ற கிளியோபாட்ராவின் தற்கொலை வரை கிளியோபாட்ராவுக்கும் மார்க் அந்தோனிக்கும் இடையிலான உறவைச் சித்தரிக்கின்றது. முதலாவது உரோமைப் பேரரசரும் அந்தோனியின் சக வெற்றியாளர்களில் ஒருவருமான ஆக்டேவியஸ் சீசர் இக்கதையின் முக்கிய எதிரி. இந்தக் கதைக்களம் முக்கியமாக உரோமைக் குடியரசு மற்றும் தாலமைக்கு எகிப்தில் அமைக்கப்பட்டிருந்தது. மேலும் இக்கதைக்களத்தின் புவியியல் இருப்பிடம் கற்பனை அலெக்சாந்திரியா மற்றும் கடுமையான உரோமை நகரங்களுக்கிடையே மாறுகிறது.

கதைச் சுருக்கம்
---------------

உரோமை நாட்டு ஆட்சியரில் அந்தோனி ஒரு முக்கிய பொறுப்பாளி ஆவார். அவர் தனது கடமையை விட்டு விலகி கிளியோபாட்ராவின் காதலில் மூழ்கி அலெக்சாந்திரியாவில் குடியேறுகிறார். ஆக்டேவியஸ் சீசர் அந்தோனியிடம் பலமுறை அழைப்பு விடுத்தும் அவர் உரோமாபுரிக்குத் திரும்பவில்லை. தன் தங்கையான ஆக்டேவியாவை மணம் முடித்து வைத்து அந்தோனியை உரோமில் இருக்க வைக்க நினைத்தார். அதுவும் தோல்வியில் முடிந்தது. அந்தோனி கடமையை மறந்து காதலின் பின்னால் சென்றதால் போரில் வீழ்ச்சி அடைந்து, உயிரை நீத்தார். கிளியோபாத்ராவும் ஆஸ்ப் நச்சுப் பாம்பைத் தன்னைக் கடிக்க வைத்து உயிரை நீத்தார்.

பதிப்பு
-------

ஆய்வாளர்கள் இந்த நாடகம் 1603-04 ஆம் வருடத்திற்குள் எழுதப்பட்டிருக்க வேண்டும் என்று கூறுகின்றனர். எழுத்து வடிவில் 1623 ஆம் ஆண்டு "பாஸ்ட் போலியோ" என்னும் தொகுப்பில் வெளியிடப்பட்டது. தற்போது இந்த நாடகத்தை ஐந்து பாகங்களாகப் பிரிக்கின்றனர். ஆனால் முந்தைய காலத்தில் ஷேக்ஸ்பியா் இதை 40 காட்சிகளாகவே வடிவமைத்திருந்தார்.

மேற்கோள்கள்
-----------

1. ↑  Barroll, J. Leeds (1965). "The Chronology of Shakespeare's Jacobean Plays and the Dating of Antony and Cleopatra". *Essays on Shakespeare*.  University Park, Pennsylvania: Penn State University Press. 115–162. ISBN 978-0-271-73062-2.
2. ↑  William Shakespeare (1998). Madelaine, Richard. ed. *Antony and Cleopatra*. கேம்பிரிட்ச்: கேம்பிறிட்ஜ் பல்கலைக்கழகப் பதிப்பகம். பக். 14–17. பன்னாட்டுத் தரப்புத்தக எண்:978-0-521-44306-7.
**சுருதிமலா துவாரா** ( அசாமி: শ্ৰুতিমালা দুৱৰা) என்பவர் பன்மொழிப் புலமை எழுத்தாளர் ஆவார். இவர் இந்தியாவின் அசாமினைப் பூர்வீகமாகக் கொண்டவர். இவர் ஆங்கிலத்திலும் அசாமியிலும் எழுதுகிறார்.

சுயசரிதை
--------

*தி சன்செட் அண்ட் தெ ஸ்டோரிஸ்* (ஸ்பெக்ட்ரம், 1998), *வெயிட்டிங் ஃபார் தி லாஸ்ட் ப்ரீத்* (ஸ்பெக்ட்ரம், 1999), தி *ஜூலன் ஈவினிங்* (ஸ்பெக்ட்ரம், 2000) ஆகியவை இவர் ஆங்கிலத்தில் எழுதிய சிறுகதைத் தொகுப்புகள் ஆகும்.   *டிராவலிங் வித் ட்ரீம்ஸ்* (ஸ்பெக்ட்ரம், 2001), *மாயாஸ் பார்ட்டி* (பிஆர் பப்ளிஷிங் கார்ப், 2003) *அண்ட் ஆஷஸ் இன் தி சீஸ்* (பிஆர் பப் கார்ப், 2003) ஆகியவை இவரது ஆங்கில பதினங்கள் ஆகும். *மான் கஹனாத்* (1997) என்பது இவரது அசாமிய சிறுகதைத் தொகுப்பு ஆகும்.  *சாதுகதர் தேஷ்* (1995), *சாதுகதர் பாகிச்சா* (1996), *சாதுகதர் துபுலா* (1996) ஆகிய இவரது குழந்தைகளுக்கான நூல்கள் 1990-98 க்கு இடையில் **வெளியிடப்பட்ட சிறந்த இந்திய குழந்தைகள் இலக்கியங்களில்** ஒன்றாக தேசிய புத்தக அறக்கட்டளையால் தேர்ந்தெடுக்கப்பட்டது.

இவர் டைம்ஸ் ஆஃப் இந்தியா, தி இந்து மற்றும் தி அசாம் ட்ரிப்யூன் ஆகிய செய்திதாளகளுக்கும் எழுதியுள்ளார். 

  

டாக்டர் சுருதிமலா துவாரா ஒரு எழுத்தாளர், கல்வியாளர் மற்றும் ஊடக நபர்.

ஏப்ரல் 2015 இல் அரிமா சங்கத்தினால் அவருக்கு "நரி சக்தி விருது" மற்றும் 2016 ஆம் ஆண்டில் இவருக்கு சர்வதேச மனித உரிமைகள் ஆணையம்"ஆண்டின் சிறந்த பெண்" விருது வழங்கியது.

இவர் கவுகாத்தியில் உள்ள ஹேண்டிக் பெண்கள் கல்லூரியில் ஆங்கிலத் துறையில் இணை பேராசிரியராக உள்ளார்.

நூலியல்
-------

**புதினங்கள்**

* *மாயாஸ் பார்ட்டி* (பி.ஆர். பப்ளிஷிங் கார்ப், 2003)
* *ஆஷஸ் இன் தி சீஸ்* (பிஆர் பப் கார்ப், 2003)
* *டிராவலிங் வித் ட்ரீம்ஸ்* (ஸ்பெக்ட்ரம், 2001)

**சிறுகதைத் தொகுப்புகள்**

* *தி ஜூலன் ஈவ்னிங்* (ஸ்பெக்ட்ரம், 2000)
* *வெயிட்டிங் ஃபார் தெ லாஸ்ட் பிரீத்*(ஸ்பெக்ட்ரம், 1999),
* *தி சன்செட் அண்ட் அதர் ஸ்டோரிஸ்* (ஸ்பெக்ட்ரம், 1998),

**குழந்தைகள் புத்தகங்கள்**

* *சாதுகதர் பாகிச்சா* (1996),
* *சாதுகதர் துபுலா* (1996)
* *சாதுகதர் தேஷ்* (1995),

சான்றுகள்
---------

1. ↑  "Poetry Book Published, report in The Assam Tribube". 2012-02-19 அன்று மூலம் பரணிடப்பட்டது. 2022-01-01 அன்று பார்க்கப்பட்டது.
2. ↑  Info at Rediff books
3. ↑  "Koushik Hazarika's Page". 2010-03-17 அன்று மூலம் பரணிடப்பட்டது. 2021-03-13 அன்று பார்க்கப்பட்டது.
4. ↑  Profile in Pratilipi
5. ↑  "The Assam Tribune". 2011-08-21 அன்று மூலம் பரணிடப்பட்டது. 2021-03-13 அன்று பார்க்கப்பட்டது.
**கருவூர் ஏறிய ஒள்வாள் கோப்பெருஞ்சேரல் இரும்பொறை** என்பவன் சங்ககால சேர மன்னன் ஆவான். இவனே கடைச்சங்ககால சேரர்களில் முதல் மன்னனாக அறியப்படுபவன். கருவூர் ஏறிய என்ற இவன் புணைப்பெயரைக் கொண்டு கருவூரை தலைநகராக்கி ஆண்ட முதல் சேரன் இவனென்று அறியலாம். ஒள்வாள் என்பது இவன் ஒளி படைத்த வாளைக்கொண்டவன் என்பதை கூறுகிறது.

இவனை நரிவெரூஉத்தலையார் புறநானூற்றுப் பாடலில் கூறியிருக்கிறார். இவனை நேரில் கண்டதும் பிணம் தின்னும் நரியே வெறுக்கும்படியாக இருந்த இவரது தலை மாறி, தன் முந்தைய நல்லுடம்பைப் பெற்றார் என்று கூறப்படுகிறது. 

பாடலில் புலவர் இவனைக் ‘கானக நாடன்’ எனக் குறிப்பிடுகிறார். எருமை போன்ற கற்களுக்கு இடையே, மாடுகள் மேய்வது போல யானைகள் மிகுதியாக மேயும் நாடு இவன் நாடு. 

அருளும் அன்பும் நீக்கி வாழ்பவர்களுக்கு நிரையம் (நரகம்) கிடைக்கும். அவர்களோடு ஒருவனாகச் சேராமல் குழந்தையைக் காப்பாற்றுபவர்கள் போல நாட்டு மக்களைக் காப்பாற்ற வேண்டும் என்று புலவர் இந்தப் பாடலில் இந்த மன்னனுக்கு அறிவுரை கூறுகிறார்.

அடிக்குறிப்பு
-------------

1. ↑  புறநானூறு 5-ம் பாடலின் அடிக்குறிப்பு தெரிவிக்கிறது.

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கருவூர் ஏறியவன்** |
**சுருள் பட்டை** என்பது ஒரு வளையக்கூடிய மெல்லிய உலோகத்தால் ஆன வளையக்கூடிய, நீண்ட வாள் ஆகும். இது ஒருவரின் உடலுக்குள் ஊடுருவிப் பாய்ந்து வெட்டக் கூடிய அளவுக்குக் கூர்மையானது. அதே வேளை ஒரு வளையமாகச் சுருட்டி விடக் கூடியது. சுமார் முக்கால் அங்குலம் அகலமும் நான்கு அல்லது ஐந்தரை அடி நீளமும் கொண்ட இந்த வாளை இரும்பினாலான சவுக்காகவும் கருதலாம்.
இது தமிழர் பயன்படுத்திய போர்க் கருவிகளில் ஒன்றாகும்.

தமிழில் இந்த ஆயுதத்தின் மற்றொரு பெயர் *சுருள் வாள்*. இன்றும் தென் தமிழகத்தில் இவ்வாள் பயன்பாட்டில் உள்ளதைக் காணலாம். தற்காப்புக் கலைகளான வர்மக் கலை மற்றும் குத்து வரிசை ஆகியவற்றில் இவ்வாள் பயன்படுத்தப்படுகிறது. கேரள தற்காப்புக் கலையான களரிப்பயிற்றிலும் இது பயன்படுத்தப்படுகிறது. மலையாளத்தில் இந்த வாளானது, வட கேரள களரிப்பயிற்று முறைப்படி *உருமி* எனவும் தென் கேரள களரிப்பயிற்று முறைப்படி *சுட்டுவாள்* எனவும் அழைக்கப்படுகிறது. இவ்வாள் மலையாளச் சொற்களான திரும்பு அல்லது சுழல் என்ற பொருள் கொண்ட *சுட்டு* மற்றும் *வாள்* ஆகிய இரு சொற்களையும் சேர்த்து *சுழலும் வாள்* என்ற பொருளில் சுட்ட வாள் என்ற பெயர் பெற்றுள்ளது.
சண்டையின் போது இதனை ஒருவர் சுழற்றிப் பயன்படுத்தும் முறையால் இப்பெயர் இதற்கு மிகவும் பொருத்தமானதாக அமைகிறது.

சுருள் பட்டையைப் பயன்படுத்துவதில் சிறந்த பயிற்சியுடையவராக ஆவதற்கு வலிமையையும் வேகத்தையும் விட வளையக்கூடிய தன்மையும் சாமர்த்தியமான திறமையுமே தேவை. இதனைச் சுழற்றுவதும் எதிராளியின் தாக்குதலைத் தடுத்து நிறுத்துவதும் மிகவும் கடினமானதும் ஆபத்தானதுமான கலையாகும். சரியான முறையில் கையாளப்படாவிட்டால் பயன்படுத்துபவருக்கு நிரந்தரமான காயங்கள் ஏற்பட்ட வாய்ப்புண்டு. இக்கலையில் வல்லுநர்களுக்கும் கூட இதனைப் பயன்படுத்தும்போது சிதறாத ஒருமுகக் கவனம் தேவை.
பல எதிரிகளுக்கு இடையில் தனியாக மாட்டிக் கொள்வது போன்ற சூழ்நிலையில் ஒருவர் தன்னைக் காத்துக்கொள்ளச் சுருள் பட்டை மிகவும் பயனுள்ளதாக இருக்கும். இடுப்புப் பட்டையாக இதனை அணிந்து கொள்ளலாம் என்பதால் ஒருவர் இதை வைத்திருப்பது மற்றவர்களுக்கு எளிதாகத் தெரியாது, எடுத்துச் செல்வதும் எளிது.

மேற்கோள்கள்
-----------

1. 1 2 3  Saravanan, T. (2005). "Valorous Sports Metro Plus Madurai". *The Hindu*.. பார்த்த நாள்: 2012-06-05.

வெளி இணைப்புகள்
---------------

* www.silambam.asia பரணிடப்பட்டது 2013-12-16 at the வந்தவழி இயந்திரம் Silambam Academy
* Varma Kalai: The Martial Art from Tamil Nadu
* KalariWorld: Kalarippayattu (The divine martial art of God's own Country)
**குளத்தங்கரை அரசமரம்** என்பது வ. வே. சு. ஐயர் எழுதிய ஒரு சிறுகதை. இதுவே தமிழின் முதல் சிறுகதை என்றும் கருதப்படுகிறது. ஆனால் இது ரவீந்திரநாத் தாகூர் வங்க மொழியில் எழுதிய 'கடேர் கதா' என்ற சிறுகதையின் தழுவல் என்பதும் ஆதாரங்களுடன் சொல்லப்படுகிறது.

குளத்தங்கரையில் உள்ள அரசமரம் தன் வாழ்வில் கண்ட **ருக்மணி** எனும் பெண்ணின் கதையைச் சொல்கிறது. ‌"பெண்கள் மனசு நோகும்படி ஏதாவது செய்யத் தோணும்போது இனிமேல் இந்தக் கதையை நினைத்துப் பார்த்துக் கொள்ளுங்கள். விளையாட்டுக்காகக் கூடப் பெண்ணாய்ப் பிறந்தவர்களின் மனதைக் கசக்கவேண்டாம்" என்ற வெளிப்படையான பிரச்சாரக் கருத்துடன் இக்கதை முடிகிறது. மேலும் காளிதாசனின் *பெண்ணியலாரின் அன்பு நிறைந்த இருதயம் பூப்போல மிகவும் மெல்லியது ; அன்புக்குக் கேடுவரின், உடனே விண்டு விழுந்துவிடும்*. (குஸும ஸத்ருசம் ......ஸத்ய: பாதி ப்ரணயி ஹ்ரதயம்) எனும் மேற்கோளும் கதையின் நீதியாக அமைந்துள்ளது.

**காலம்**

குளத்தங்கரை அரசமரம் என்ற 'ஒரு சிறிய கதை' முதலில் ஸூ.பாக்யலக்ஷ்மி அம்மாள் என்பவர் பெயரில், 1915 ஆம் ஆண்டு ' விவேக போதினி', செப்டம்பர், அக்டோபர் மாத இதழ்களில் இரு பகுதிகளாக (ஒரு சிறிய கதை) என அடைப்புக் குறிகளுடன் THE PEEPUL TREE NEAR THE TANK 

( A SHORT STORY) என்ற துணைத் தலைப்புகளுடன் வெளியானது

பின்னர் இக்கதையையும் சேர்த்து இவை "சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டுள்ளன" என 'மங்கையர்க்கரசியின் காதல் முதலிய சிறுகதைகள்' என்ற தலைப்பில், ஐந்து சிறுகதைகள் கொண்ட தொகுப்பாகப் புதுச்சேரி கம்ப நிலையப் பிரசுரம் ௪ (4), விலை அணா க0 (10) குறிப்பிட்டு வெளியானது. குளத்தங்கரை அரசமரம் கதை இங்கு குறிப்பிட்ட தொகுப்பில் கடைசிக் கதையாக ( 5 ஆவது கதையாக) வைக்கப்பட்டுள்ளது.

இத்தொகுப்பு 1917 ல் வெளிவந்ததாகச் சொல்லப்படுவதுண்டு.ஆனால், உறுதியான, ஏற்றுக்கொள்ளத் தக்க ஆதாரங்களில்லை. ஆனால் இவை சந்திரகுப்தன் சரித்திராசிரியர் வெ.ஸூப்ரஹ்மண்ய ஐயரால் எழுதப்பட்டவை என்ற முதற்பக்க ஆசிரியர் விவரக்குறிப்பின் அடைப்படையில் பார்த்தால் உறுதியாக 1918 க்குப் பின்னரே தொகுக்கப்பட்டிருக்க வேண்டும். ஏனெனில் சந்திரகுப்தன் சரித்திரம் வெளியான ஆண்டு உறுதியாக 1918.

கம்ப நிலையப் பிரசுரம் ௪ , ஐந்து கதைகளுடன் பிரசுரிக்கப்பட்ட ஆண்டு குறிப்பிடாமல்தான் வெளியாகியுள்ளது. பின்னர், வ.வே.சு ஐயர் மறைவுக்குப் பின், 1927 ல், மூன்று கதைகள் சேர்த்து எட்டுக்கதைகள் கொண்ட தொகுப்பாக மங்கையர்க்கரசியின் காதல் முதலிய கதைகள் இரண்டாம் பதிப்பு வெளிவந்தது.

கால அடிப்படையில், வ.வே.சு ஐயருக்கு வெகுமுன்னரே பாரதியார் பல சிறுகதைகளை எழுதியுள்ளார். இன்னும் பல கதைகளின் தொகுப்புகளும் உள்ளன என்று ஆய்வாளர்கள் கண்டுரைத்துள்ளார்கள். அத்தகைய தொகுப்புகளைப் -புதிய வகையான-சிறுகதைத் தொகுப்புகள் எனக் கருத முடியாது என்ற விவாதமும் உள்ளது.

மேற்கோள்கள்
-----------

1. ↑  வ.வே.சு ஐயர்
**விக்டர் வான் லாங்** *(Viktor von Lang)* ஆத்திரிய நாட்டைச் சேர்ந்த ஒரு வேதியியலாளர் ஆவார். 1838 ஆம் ஆண்டு மார்ச்சு மாதம் 2 ஆம் நாளன்று இவர் பிறந்தார். படிக இயற்பியலின் முன்னோடிகள் மற்றும் நிறுவனர்களில் ஒருவராக இவர் கருதப்படுகிறார். 

1859 ஆம் ஆண்டில் கீசென் பல்கலைக்கழகத்தில் லாங் தனது முனைவர் பட்டத்தை "பிசிகலிசே வெர்கால்ட்னிசே கிறிசுடாலிசியர்டர் கோர்பர்" என்ற தலைப்பில் பெற்றார்.

1865 ஆம் ஆண்டு முதல் 1909 ஆம் ஆண்டு வரை லாங் வியன்னா பல்கலைக்கழகத்தில் இயக்குனராகப் பணிபுரிந்தார். லாங் எழுதிய கோட்பட்டு இயற்பியல் என்ற புத்தகம் 1867 முதல் 1891 வரையிலான காலத்தில் எட்டு பதிப்புகள் வரை வெளிவந்தது. படிகவியலாளர் வில்லெம் யோசப் கிராலிச்சுடன் இணைந்து படிகமாக்கப்பட்ட பொருள்களின் இயற்பியல் நிலை ஆய்வுகள் என்ற புத்தகத்தையும் இவர் எழுதினார். 1921 ஆம் ஆண்டு சூலை மாதம் மூன்றாம் நாள் இவர் காலமானார். 

நெவில் சிடொரி மாசுகெலைன் இவருக்கு பெருமை சேர்க்கும் வகையில் ஒரு கனிமத்திற்கு லாங்கைட்டு என்று பெயரிட்டார்.

மேற்கோள்கள்
-----------

1. ↑  The Physical Tourist: A Science Guide for the Traveler edited by John S. Rigden, Roger H. Stuewer
2. ↑  WorldCat Identities Most widely held works by Viktor von Lang
3. ↑  A Handbook to a Collection of the Minerals of the British Islands by the Museum of Practical Geology (Great Britain), Frederick William Rudler
**மார்க் அந்தோனி டெய்லர்** (Mark Anthony Taylor பிறப்பு: அக்டோபர் 27, 1964) ஒரு முன்னாள் ஆஸ்திரேலிய துடுப்பட்ட வீரர் மற்றும் முன்னாள் ஆத்திரேலியத் துடுப்பாட்டத்தின் இயக்குனரும் நைன் நெட்வொர்க்கின் தற்போதைய வர்ணனையாளருமாவார். 

இவர் 1988 முதல் 1999 வரை தேர்வுத் துடுப்பாட்டப் போட்டிகளில் தொடக்க மட்டையாளரகவும், 1994 முதல் 1999 வரை தலைவராகவும் இருந்தார், ஆலன் பார்டருக்கு அடுத்ததாக இவர் தலைவர் பொறுப்பினை ஏற்றார்.ஆஸ்திரேலியத் துடுப்பாட்ட அணி தேர்வுத் துடுப்பாட்டத்தில் ஆதிக்கம் செலுத்திய காலத்தில் ஒரு கருவியாக இவர் பரவலாகக் கருதப்பட்டார்.1997 ஆம் ஆண்டில் இங்கிலாந்துத் துடுப்பாட்ட அணிக்கு எதிரான போட்டித் தொடரை 3-0 என இழந்ததும் இவர் தலைவர் பொறுப்பில் இருந்து விலகினார். 

இவர் 1972 இல் வாகா வாகாவுக்குச் சென்று லேக் ஆல்பர்ட் துடுப்பாட்ட சன்கத்தில் விளையாடினார். 1985 ஆம் ஆண்டில் நியூ சவுத் வேல்ஸிற்காக இவர் அறிமுகமானார். 

இவர் பிப்ரவரி 2, 1999 அன்று தேர்வுத் துடுப்பாட்டப் போட்டியில் இருந்து ஓய்வு பெற்றார். 104 தேர்வுத் துடுப்பாட்டப் போட்டியில் , 19 நூறுகள் மற்றும் 40 அரை நூறுகள் உட்பட 43.49 மட்டையாட்ட சராசரியுடன் 7,525 ஓட்டங்கள் எடுத்தார். இவர் சிறந்த களத் தடுப்பாளர் ஆவார். இவர் 157 கேட்சுகளைப் பிடித்துள்ளார்.பின்னாளில் இந்தச் சாதனையினை ராகுல் திராவிட் முறியடித்தார்.'*கேப்டன் க்ரம்பி*' என்ற புனைப்பெயரைப் பெற்ற இவரது முன்னோடி ஆலன் பார்டருக்கு மாறாக, டெய்லர் எப்போதும் மகிழ்ச்சியான மற்றும் நேர்மறையான நடத்தைக்காக பாராட்டுக்களை வென்றார். இவருக்குப் பின்னர் வந்த ஸ்டீவ் வா, பார்டர் மற்றும் டெய்லரால் ஆகியோரால் வலிமையான அணியாக கருதப்பட்ட அணியினை மேலும் வலிமையாக்கினர்.1999 ஆம் ஆண்டில் ஆஸ்திரேலிய ஆண்டின் சிறந்தவராகப் பெயரிடப்பட்ட இவர் தற்போது ஆத்திரேலியத் துடுப்பாட்டத்தின் முன்னாள் இயக்குனரும் நைன் நெட்வொர்க்கின் வர்ணனையாளருமாக உள்ளார்

ஆரம்ப ஆண்டுகளில்
----------------

வங்கி மேலாளர் டோனி டெய்லருக்கும், இவரது மனைவி ஜூடிக்கும் பிறந்த மூன்று குழந்தைகளில் இவர் இரண்டாவது குழந்தை ஆவார். மார்க் டெய்லரின் ஆரம்ப ஆண்டுகள் வாகா வாகாவில் இருந்தது. அங்கு இவரது குடும்பம் இவரது எட்டாம் வயதில் இடம் பெயர்ந்தது. இவரது தந்தை விளையாட்டு பின்னணி கொண்டிருந்தார், நியூகேஸில் முதல் தர ரக்பி விளையாடினார். தனது இளம் வயதில் கால்பந்து மற்றும் துடுப்பாட்டத்தினை விரும்பினார். இவர் தனது விட்டின் வாகனங்கள் நிறுத்தும் இடத்தில் மட்டையாட்டம் செய்ய கற்றுக்கொண்டார். இவரது தந்தை கார்க் பந்துகளை இவருக்கு பந்து வீசினார். 

டெய்லர் தனது ஆரம்பப் பள்ளியில் தொடக்க மட்டையாளராக விளையாடினார், மேலும் தனது பதின்மூன்றாவது வயதில் வாகாவில் உள்ள போல்டன் பூங்காவில் உள்ள லேக் ஆல்பர்ட் சங்கத்தில் தனது முதல் நூறு ஓட்டங்களை அடித்தார்.  பின்னர் இவரது குடும்பத்தினர் சிட்னியின் வடக்கு கரைக்குச் சென்றனர், அங்கு இவர் சிட்னி கிரேடு துடுப்பாட்டத்தில் வடக்கு மாவட்ட அணியில் சேர்ந்தார். சாட்ஸ்வுட் உயர்நிலைப் பள்ளியில் தனது இடைநிலைக் கல்வியை முடித்த இவர்,  பின்னர் நியூ சவுத் வேல்ஸ் பல்கலைக்கழகத்தில் புள்ளியியல் பிரிவில் பட்டம் பெற்றார்.

சான்றுகள்
---------

1. ↑  Richie Benaud: A Marvellous Life 1930–2015
2. ↑  "Mark Taylor". Cricinfo. 16 June 2007 அன்று பார்க்கப்பட்டது.
3. ↑  Perry, p. 332.
**கடம்பூர் ஆர். ஜனார்த்தனன்** (பிறப்பு 22 அக்டோபர் 1929; இறப்பு 26 திசம்பர் 2020) இந்திய ஒன்றியத்தின் முன்னாள் மத்திய அமைச்சர் மற்றும் அனைத்திந்தியா அண்ணா திராவிட முன்னேற்றக் கழகத்தின் முன்னணி தலைவர்களுள் ஒருவர் ஆவார்.

வாழ்க்கை
--------

1929 ஆம் ஆண்டு அக்டோபர் 22 அன்று தமிழ்நாட்டிலுள்ள தூத்துக்குடி மாவட்டத்தில் கடம்பூர் கிராமத்தில் பிறந்தவர். இவர் சென்னை பல்கலைக்கழகத்தின் மாநில கல்லூரியில் அறிவியல் பட்டம் பெற்றார். இவர் வேளாண்மை மற்றும் வர்த்தகத்தில் ஈடுபட்டுவந்தவர் ஆவார். இவர் 1976 ஆம் ஆண்டில் அவசரகாலத்தில் மிசா இன் கீழ் சிறையில் அடைக்கப்பட்டார். அண்மையில் நோயின் காரணமாக தீவிர அரசியலிருந்து விலகி ஓய்வில் இருந்த இவர், முதுமை காரணமாகவும், பக்கவாத நோயால் சிகிச்சைப்பெற்றுவந்த நிலையில் 26 திசம்பர் 2020 அன்று மரணமடைந்தார்.

அரசியலில்
---------

இவர் 1984 ஆம் ஆண்டு திருநெல்வேலியில் இருந்து நாடாளுமன்றத்திற்கு தேர்ந்தெடுக்கப்பட்டார். மீண்டும் 9, 10, 12 வது மக்களவை மக்களவைக்கு தேர்ந்தெடுக்கப்பட்டார். 1998 முதல் 1999 வரை இரண்டாவது வாஜ்பாய் அமைப்பில் அமைச்சராக பதவியில் இருந்தார்.
இந்திய அரசின் நிதி அமைச்சகத்தின் கூடுதல் வருவாய் (வருவாய், வங்கி மற்றும் காப்புறுதி) மற்றும் மாநில ஊழியர், பொதுமக்கள் குறைபாடுகள் மற்றும் ஓய்வூதியங்கள் அமைச்சராக இருந்தார். 

ஜனாநாதன் ஒரு சிறு கதை எழுத்தாளர் ஆவார். ஓடும் ரெயில் ஒருவன் என்ற இவரது சிறுகதை ஆனந்த விகடன் சிறுகதை போட்டியில் வென்றிபெற்றது.

ஆதாரங்கள்
---------
வரலாறு
------

கடம்பநல்லூர், தமிழ்நாட்டிலுள்ள ராணிப்பேட்டை மாவட்டத்தில் உள்ள ஒரு கிராமம்.

கடம்பநல்லூர் பெயர் வர காரணம் முன்பு ஒரு காலத்தில் இந்த கிராமத்தில் அதிகளவு கடம்ப மரங்கள் இருந்து உள்ளன இதன் காரணத்தினால் கடம்பநல்லூர் என்று பெயர் வர காரணமாக அமைந்து இருக்கின்றது .

சோழர்கலால் கட்டப்பட்ட 700 ஆண்டுகள் பழமையான ஸ்ரீ ஜலகண்டிஸ்வரர் கோவில் உள்ளன.

ரணிப் பேட்டை மாவட்டத்தில் உள்ள ஒரு கிராமம் ஆகும். 

கிராம தலைவர் திரு.சீனிவாசன், [2012-2017].தற்போதைய பஞ்சாயத்து தலைவர் ஆவார்.

தொழில்
------

முதன்மை  தொழில்களாக விவசாயம், மட்பாண்டம், திறமையான வீடுகள் ஆகியவற்றை சுற்றியுள்ளது. நெல், நிலக்கடலை, காய்கறிகள் (முக்கியமாக கத்திரி, வெண்டை, வெள்ளரிக்காய்), Offlate மலர்கள் (அடங்கும் - Marigold, ரோஜா, செம்பருத்தி, மல்லிகை, firecracker பூ) அடங்கும் ஆண்டு முழுவதும் விவசாயம் செய்யப்படுகிறது.

சென்னையில் இருந்து மேற்கில் 60 கிமீ தெற்கே 10 கி.மீ. தொலைவில், அரக்கோணம் மற்றும் வடக்கில் இருந்து 25 கி.மீ தொலைவில் காஞ்சிபுரம் அமைந்துள்ளது. அருகிலுள்ள ரயில் நிலையம் தக்கோளம் இரயில் நிலையம்.

கடம்பநல்லூர் மாங்கட்டுச்சேரி புஞ்சாயத்தில் உள்ளது. ஒவ்வொரு வருடமும் சித்திரை (மே) மாதத்தில் "சித்திரை விழா" மற்றும் ஆடி (ஆகஸ்ட்) மாதத்தில் சந்திரகிரி மாரியம்மனுக்கு "தீ மிதி" திருவிழா 

கொண்டாடுகிறார்கள்.

பள்ளிகள்
--------

* அரசு உயர்நிலை பள்ளி
* பஞ்சாயத் யூனியன் அரம்பபள்ளி

நூலகம்
------

* கடம்பநல்லூர் நூலகம்

கோயில்கள்
---------

* விநாயகர் கோயில்
* ஸ்ரீ பிரசன்ன வெங்கடேச பெருமாள் கோயில்
* பொன்னியம்மன் கோயில்
* சந்திரகிரி அம்மன் கோயில்
* ஜலகண்டீஸ்வரர் கோயில்
* ஸ்ரீ ரேணுகா பரமேஸ்வரி (படவேட்டம்மன்) கோயில்
* கன்னியம்மான் கோவில்
* அங்காள பரமேஸ்வரியம்மன் கோவில்
* ஜடா முனிஸ்வரன் கோவில்
* பவானியம்மன் கோவில்
* திரு ஆலவாய சித்தர் கோவில் (ஜீவசமாதி)
* 
*

வெளி இணைப்புகள்
---------------

* Official website
**கடம்பங்குடி காமாட்சி அம்மன் கோயில்** தமிழ்நாடு, தஞ்சாவூர் மாவட்டம், கடம்பங்குடியில் அமைந்துள்ள ஒரு அம்மன் கோயிலாகும்.

வரலாறு
------

அருள்மிகு காமாட்சியை நடுக்காவேரிக்கு வடக்கில் காவிரியின் கரையோரத்தில் ஒரு பெட்டி மிதந்து வந்துள்ளது அப்போது அங்கே வேலை பார்த்தவர்கள் கண்டெடுத்துள்ளார்கள். அந்த பெட்டியினுள் ஓர் அம்மன் சிலை இருந்ததைக் கண்டு, அவர்களுக்குள் யாருக்கு அம்மன் சொந்தம் என சண்டையிட்டார்களாம். பின்பு முடிவாக உடுக்கையடித்து கேட்களாம் என சிலர் சொல்ல உடனே ஏற்பாடு செய்து உடுக்கையடித்துப் பார்த்தார்கள். நான் காமாட்சி எனவும் என்னை கடம்பன்குடி கிராமத்தில் அருள்பாலிக்கவே இங்கு வந்துள்ளேன் என கூற அம்மனுக்கு கடம்பன்குடியில் திருக்கோயில் எழுப்பி காமாட்சி அம்மனை அருள்பாளிக்கும் தெய்வமாக இன்றுவரை வணங்குகிறார்கள்.[]

விழாக்கள்
---------

மாசி மாதத்தில் நடைபெறும் மகா சிவராத்திரி அன்று காமாட்சி அம்மன் கிராமத்தின் அனைத்து தெருக்களிலும் நாக கிரகமாக வலம் வருவார். விழாவில் இசை நிகழ்ச்சிகள் நடைபெறும்.

பங்குனி மாதத்தில் வீரசிங்கம்பேட்டை அருள்மிகு மாரியம்மன் கோவிலுக்கு காமாட்சி அம்மன் திருக்கோவிலில் இருந்து பூச்சொரிதல் விழாவிற்கு பூ எடுத்து செல்லப்படும்.

ஆடிமாதத்தில் திருவிளக்கு பூஜை மிகவும் விமர்சையாக நடைபெறும்.
Idil 1300347

ஆடு வகைகள்
----------

### கோயம்புத்தூர் ஆடு, செங்கம் ஆடு

```
இவற்றின் ரோமம் வெகு மட்டமான கம்பளிகள் நெய்யப் பயன்படுகிறது. 
```

### பால்கி அல்லது ஹஸ்தனகிரி ஆடு

இது பாகிஸ்தானைச் சேர்ந்த வடமேற்கு மாகாணத்திலும் ஆப்கானிஸ்தானத்திலும் உள்ளது. வாலில் கொழுப்புச் சேர்ந்து மூட்டை போலிருக்கும். ரோமத்திற்கும் இறைச்சிக்கும் ஏற்றது. 

### நெல்லூர் ஆடு

நெல்லூர், குண்டுர் மாவட்டங்களில் உள்ளது. 

### மண்டியா ஆடு, ஹாசன் ஆடு

இவை மைசூர் பீடபூமியைச் சேர்ந்தவை. ஊனுக்கு உயர் வான ஜாதிகளென்று கருதப்படுகின்றன.

**மைலம்பாடி ஆடு** கோவை மாவட்டத்தில் உள்ளது.

**மேச்சேரி** ஆடு சேலம் மாவட்டத்தில் உள்ளது.

### வெள்ளாடுகள்

இவை பாலுக்காக அதிகமாக மதிக்கப்பட்டு வருகின்றன. ஆயினும் ரோமத்திற்காக வளர்க்கப்படும் வெள்ளாடும் உண்டு. உலகப் புகழ்பெற்ற மொகேர்(Mohair) என்னும் துணி நெய்ய மிக மிருதுவான ரோமம் தரும் வெள்ளாட்டிற்கு அங்கோரா ஆடு என்று பெயர்.

### நியூபியன் ஆடு

இது எகிப்தைச் சேர்ந்த நியூபியா என்னுமிடத்திலும், அபிசீனியாவிலும் காணலாம். கொம்புகள் இல்லை. கீழ்த்தாடைகள் சற்று நீண்டிருக்கும். காதுகள் நீண்டு தொங்கிக் கொண்டிருக்கும். நிறம் சிவப்பு அல்லது கறுப்பு, பாலுக்கு ஏற்றது. 

### மால்ட்டா ஆடு

இது மால்ட்டா தீவைச் சேர்ந்தது. 2.5 அடி உயரமுள்ளது. கொம்புகளில்லை. நிறம் வெண்மை, காதுகள் நீண்டு தொங்காமல் பக்கவாட்டில் தூக்கிநிற்கும். பாலுக்கு ஏற்றது. சுவிட்ஸர்லாந்து நாட்டிலே பாலுக்குச் சிறந்த சில ஜாதி ஆடுகளிருக்கின்றன. அவைகளுள் முக்கியமானவை.

### டாகென்பர்கு ஆடு

சாதாரணமாகச் சிவப்பு நிறம் உடையது. கால்களும், காதுகளும், வெண்ணிறம். முகத்திலும் தலைப்பாகத்திலும் இரண்டு வெண்ணிறமுள்ள கோடுகள் உண்டு. 

### சானே ஆடு

இவ்வகை ஆடுகளுக்கு கொம்புகளில்லை. பால் அதிகமாகக் கொடுக்கும். 

### ஆல்ப்பைன் ஆடு

ஆல்ப்ஸ் மலைப் பிரதேசத்தைச் சேர்ந்தது. பாலுக்கு உகந்தது. 

### ஜம்னபாரி ஆடு

இது உத்திரப்பிரதேசத்தைச் சேர்ந்தது ; பருத்தது. மூக்கு வில் போல் வளைந்திருக்கும் ; ஓர் அடி நீளமுள்ள, தொங்குகின்ற காதுகளுடையது. சிவப்பும் கறுப்பும் கலந்த நிறம், பாலுக்கும் ஊனுக்கும் உகந்த ஜாதி. 

### சூரத் ஆடு

இது சூரத்துப் பிரதேசத்தைச் சுற்றியுள்ளது. மட்டமானது. வெண்ணிறம் கொண்டது. கொம்பற்றது. பால் அதிகமாகக் கொடுக்கும் கடாவுக்குத் தாடியுண்டு. 

===தலைச்சேரி அல்லது மலையாள ஆடு=== இது பல நாட்களாக வளர்க்கப்பட்டு வரும் கலப்பு ஜாதி ஆடு. சூரத், நியூபியன் முதலிய ஆடுகளுக்கும் உள்நாட்டு ஆடுகளுக்கும் பிறந்தது; வெண்மையும் கறுப்பும் கலந்த நிறம், நாள் ஒன்றுக்கு 1 முதல் 1.25 படி பால் கொடுக்கும்.



1. ↑
**முலுக் கொலை வழக்கு** (*Muluk murder case*) 1987 ஆம் ஆண்டு நவம்பர் மாதம் 19 ஆம் தேதியன்று இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் இடம்பெற்றுள்ள போல்பூரில் உள்ள முலுக்கில் இந்தியப் பொதுவுடமைக் கட்சி (மார்க்சிஸ்ட்)) செயற்பாட்டாளர்களால் நான்கு இந்தியப் பொதுவுடமைக் கட்சி (மார்க்சியம்-லெனினியம்) செயற்பாட்டாளர்கள் வெட்டிக் கொல்லப்பட்ட சம்பவத்தைக் குறிப்பிடுகிறது  

அன்றைய தினம் காலை அந்த கிராமத்தின் வழியாக சென்ற மார்க்சியப் பிரிவு இந்தியப் பொதுவுடமைக் கட்சி ஊர்வலம் வயலில் இருந்த நான்கு நக்சலைட்டு விவசாயத் தொழிலாளர்களை தாக்கியது. அந்த கும்பல் அவர்களை தடியால் அடித்து கொன்றது. சேக்கு சியாவுதீன், சேக்கு மன்னன், சுதிர் கோசு மற்றும் நிர்மல் கோசு ஆகியோர் கொல்லப்பட்டவர்களில் அடங்குவர். மார்க்சியம்-லெனினிய பிரிவைச் சார்ந்த இந்தியப் பொதுவுடமைக் கட்சிப் பிரிவின் ஆதரவாளர்களாக இவர்கள் அடையாளம் காணப்பட்டனர். 

31.3. 2009 ஆம் ஆண்டு கொலை வழக்கில் தொடர்புடைய 46 இந்தியப் பொதுவுடமைக் கட்சி மார்க்சியப் பிரிவு கட்சிக்காரர்களுக்கு பிர்பூமின் மாவட்ட நீதிபதி தீபக் சாக ரே ஆயுள் தண்டனை விதித்தார். இந்தியப் பொதுவுடமைக் கட்சி (மார்க்சியம்) உறுப்பினர்களான அக்தர் சேக், முலுக் கிராம பஞ்சாயத்தின் அப்போதைய இந்தியப் பொதுவுடமைக் கட்சி உறுப்பினர் உபபிரதான், அப்போதைய  பஞ்சாயத்து சமிதி உறுப்பினர் ரூசன் அலி,  கிராம பஞ்சாயத்து உறுப்பினர் மிசுதிரி முர்மு மற்றும் சஃபியுல், கிளைக் குழுச் செயலர் ரகுமான் ஆகியோர் தண்டனை பெற்றவர்களில் அடங்குவர். இவர்களைத் தவிர, இரண்டு தொடக்கப் பள்ளி ஆசிரியர்கள், மாநில மின்சார வாரிய ஊழியர் மற்றும் என்விஎஃப் ஊழியர் ஒருவரும் தண்டனை பெற்றவர்களில் அடங்குவர். இந்த வழக்கில் 56 குற்றப்பத்திரிகை தாக்கல் செய்யப்பட்டவர்களில் 10 பேர் இறந்துவிட்டனர். இந்திய தண்டனைச் சட்டம் 302, 307 மற்றும் 149 ஆகிய பிரிவுகளின் கீழ் குற்றவாளிகள் குற்றவாளிகள் என நிரூபிக்கப்பட்டனர். அவர்களுக்கு  தலா ரூ. 5,000 அபராதமும் விதிக்கப்பட்டது.

மேற்கோள்கள்
-----------

1. ↑  "Decades on, conviction for CPM 46". *The Telegraph*. 31 March 2009. 1 April 2009 அன்று மூலம் பரணிடப்பட்டது. 2009-08-08 அன்று பார்க்கப்பட்டது.
2. 1 2 3  "46 CPM men get life for murders". 1 April 2009. 2013-02-22 அன்று மூலம் பரணிடப்பட்டது. 2009-08-08 அன்று பார்க்கப்பட்டது.
**கூவம்** (*Koovam*) என்பது இந்தியாவின், தமிழ்நாடு மாநிலத்திலுள்ள திருவள்ளூர் மாவட்டம், கடம்பத்தூர் ஊராட்சி ஒன்றியத்தில் உள்ள ஒரு சிற்றூர் ஆகும். இந்தக் கிராமத்துக்கு அருகில்தான் கூவம் ஆறு தோன்றி, கிழக்குப் பக்கமாக ஓடிச் சென்னை நகரத்தின் மத்தியில் பாய்ந்து கடலில் கலக்கிறது.

அமைவிடம்
--------

இந்த ஊரானது மாவட்ட தலைநகரான திருவள்ளூரில் இருந்து 21 கிலோமீட்டர் தொலைவிலும், கடம்பத்தூரில் இருந்து 9 கிலோமீட்டர் தொலைவிலும், சென்னையில் இருந்து 54 கிலோமீட்டர் தொலைவிலும் உள்ளது.

வரலாறு
------

கூவம் கிராமத்துக்கு திருவிற்கோலம் என்ற பெயரும் உண்டு. இவ்வூரின் திரிபுராந்தகர் கோயில் திருஞானசம்பந்தரால் பாடல் பெற்றது. இந்த சிவன் கோவில் யானைக் கோவில் (கஜபிருஷ்டவிமான) அமைப்பை உடையது.

கூவத்தில் சிவபெருமான் முப்புரங்களை அழித்தாா் என்று இவ்வூர் புராணம் கூறுகிறது. இக்கிராமத்துக்கு அருகிலே ஒரு கல் தூரத்தில் நரசிங்கமங்கலம் என்னும் கிராமமும் அதற்கு அருகில் ஒரு கல் தூரத்தில் சிவபுரம் என்ற கிராமமும் உள்ளது. நரசிங்கமங்கலம், கூவம், கூவத்தில் சிவபெருமான் முப்புரங்களை எரித்தது ஆகிய இவற்றையெல்லாம் ஒருங்கு சேர்த்துச் சிந்தித்துப் பாா்த்த போது, இந்தக் கிராமம் பண்டைக் காலத்தில் பெளத்த கிராமமாக இருந்து இங்குப் பெளத்தக் கோயில் இருந்திருக்க வேண்டும் என்று மயிலை சீனி. வேங்கடசாமி ஐயுறுகிறார்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 446, மொத்த மக்கள் தொகை 1772, இதில் 881 ஆண்களும், 891 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 69.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்கள்
-----------

1. ↑  மயிலை சீனி.வேங்கடசாமி தமிழுக்கு வழங்கிய கொடை
2. ↑  "Koovam Village". *www.onefivenine.com*. 2021-12-15 அன்று பார்க்கப்பட்டது.
ராய்டாக் ஆறு
**ராய்டாக் ஆறு** (Raidak Rive) பிரம்பபுத்திரா நதியின் கிளை ஆறு ஆகும். இது இந்தியா, பூட்டான் மற்றும் வங்காளதேசம் வழியாகச் செல்கிறது. இது இமயமலையில் உற்பத்தியாகிறது. இதன் இன்னொரு பெயர் **வாங் சூ** ஆகும். பூட்டனில் இது **திம்பு சூ** எனவும் அழைக்கப்படுகிறது. இது மேற்கு வங்காளத்தில் **ஜால்பாய்குரி** மற்றும் **கூச் பேகர்** மாவட்டம் வழியாக வங்காளதேசம் செல்கிறது. வங்காளதேசத்தில் குரிகிராம் மாவட்டதின் வழியாக செல்லும் இந்த ஆற்றை தூத்குமார் ஆறு என்று அழைக்கின்றனர். இந்த ஆறானது மொத்தம் 370 (230 மைல்கள்) கிலோமீட்டர் தூரம் ஓடுகின்றது.

சுக்கா நீர்மின் நிலையம்
-----------------------

இந்த ஆற்றின் குறுக்கே **சுக்கா** நீர்மின் நிலையம் பூட்டானில் அமைந்துள்ளது. இந்த நீர்மின் நிலையமானது இந்தியாவால் கட்டப்பட்டது. மொத்தத் தொகையில் 60% இந்தியாவும் மீதி 40 % கடனாகவும் பெறப்பட்டது. இதிலிருந்து உற்பத்தியாகும் மின்சாரம் பூட்டானின் தேவைக்குப் போக மீதி இந்தியாவிற்கு மிகக் குறைந்த விலையில் வழங்கப்படுகிறது. திம்புவிற்கும் இந்திய எல்கைக்கும் இடையே இந்த நீர்மின்சக்தி நிலையம் 1974-ல் கட்டத் தொடங்கி 1988-ல் கட்டிமுடிக்கப்பட்டது. இது பூட்டானின் சிமாகோட்டி கிராமத்தில் அமைந்துள்ளது. இதிலிருந்து 336 மெகாவாட் மின்சாரம் உற்பத்தி செய்யப்படுகிறது.

மேற்கோள்கள்
-----------

1. ↑  Sharad K. Jain, Pushpendra K. Agarwal, Vijay P. Singh. "Hydrology and Water Resources of India". *p. 428*. Google books. 2010-05-09 அன்று பார்க்கப்பட்டது.CS1 maint: multiple names: authors list (link)
2. ↑  "Jalpaiguri district". Jalpaiguri district administration. 2010-05-09 அன்று பார்க்கப்பட்டது.
3. ↑  "Cooch Behar district". Cooch Behar district administration. 2010-05-09 அன்று பார்க்கப்பட்டது.
4. ↑  Gulia, K.S. "Discovering Himalaya, Volume 2". *p 112*. Google books. 2010-05-09 அன்று பார்க்கப்பட்டது.
5. ↑  "Dudhkumar River". Banglapedia. 2011-07-25 அன்று மூலம் பரணிடப்பட்டது. 2010-05-09 அன்று பார்க்கப்பட்டது.
6. ↑  "River Systems". 2010-05-09 அன்று பார்க்கப்பட்டது.
**ராய்மா சென்** (Raima Sen) "ராய்மா தேவ் வர்மா" என்கிற பெயருடன் 1979, நவம்பர் 11 அன்று பிறந்த இவர் ஒரு இந்திய நடிகை ஆவார். இவர் பெங்காலி மற்றும் இந்தி திரைப்படங்களில் பணியாற்றியதற்காக அறியப்படுகிறார்.

இளமைப்பருவம்
------------

ராய்மா சென், மகாராஷ்டிராவிலுள்ள மும்பையில், நவம்பர் 11, 1979இல் பிறந்தார். இவரது பெற்றோர் மூன் மூன் சென் மற்றும் பாரத் தேவ் வர்மா. மேலும் இவர் பெங்காலி திரையுலகில் "மகாநாயகி" என போற்றப்பட்ட சுசித்ரா சென்னின் பேத்தி ஆவார். இவரது சகோதரி ரியா சென் பாலிவுட் நடிகை ஆவார். இவரின் தந்தை பாரத் தேவ் வர்மா திரிபுரா அரச குடும்பத்தில் உறுப்பினராக உள்ளார். இவரது தந்தை வழி பாட்டி, இலா தேவி "கூச் பெஹரின்" ராணியாக இருந்தார். இவரின் இளைய சகோதரி காயத்திரி தேவி செய்ப்பூர் மகாராணியாக இருந்தார். இவரது தந்தைவழி பாட்டியின் தாய் இந்திரா வடோதரா மகாராஜா சாயாஜிராவ் கெய்க்வாட் III என்பவரின் ஒரே மகளாவார்.

தொழில்
------

தாயார் மூன் மூன் சென்னுடன் ராய்மா சென்
சென் "காட்மதர்" திரைப்படத்தில் அறிமுகமானார். இது விமர்சன ரீதியாக பாராட்டப்பட்டு வெற்றி பெற்றது, ஆனால் சபனா ஆசுமி இத் திரைப்படத்தில் முக்கிய கதாபாத்திரத்தில் இருந்ததால் இவர் நடித்த சிறு கதாபாத்திரம் மக்களிடம் சென்றடையவில்லை.. பின்னர் அவர் "டாமன்" திரைப்படத்தில் நடித்தார் ரவீணா டாண்டனின் மகளாக, அவரது சிறிய நடிப்பு பாராட்டப்பட்டது. ரிதுபர்னோ கோஷ் இயக்கிய "சோக்கர் பாலி" திரைப்படத்தில் நடித்தபோது இவருக்கு திருப்புமுனை பாத்திரம் வந்தது.

சொந்த வாழ்க்கை
--------------

ராய்மா சென் தனது தாயார், மற்றும் சகோதரி ரீமா சென் ஆகியோரை விட, தனது பாட்டி சுசித்ரா சென்னைப் போல தோற்றத்தில் ஒத்திருந்தார்.

மேற்கோள்கள்
-----------

1. 1 2  "Raima Sen". *தி டைம்ஸ் ஆஃப் இந்தியா*. 31 January 2018 அன்று பார்க்கப்பட்டது.
2. 1 2  Buyers, Christopher. "The Manikya Dynasty: Genealogy". Royal Ark India. 2008-05-31 அன்று பார்க்கப்பட்டது.
3. ↑  COOCH BEHAR (Princely State), University of Queensland; Retrieved: 2008-04-18
4. ↑  Geraldine Forbes et al. The new Cambridge history of India
[*தொடர்பிழந்த இணைப்பு*], page 135, Cambridge University Press, 2003, ISBN 0-521-26727-7
5. ↑  "'I want to do what Rani did in Black'". ரெடிப்.காம். 2011-06-26 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ராய்மா சென்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் ராய்மா சென்
**ஹில் முறை** (*Hill system*, அல்லது *Hill notation*) என்பது மூலக்கூறு வாய்ப்பாட்டை எழுதும் ஒரு முறையாகும். இங்கே முதலில் கார்பன் குறியீடும் பின்னர் ஐதரசன் குறியீடும் அதன் பின்னர் ஆங்கில நெடுங்கணக்கு வரிசையில் அணுக்களின் குறியீடுகள் எழுதப்படும். மூலக்கூறில் கார்பன் அணு இல்லாவிட்டால் நெடுங்கணக்கு வரிசையின் படி மூலக்கூறு வாய்ப்பாடு எழுதப்படும். இம்முறையானது மூலக்கூறு வாய்ப்பாட்டில் இலகுவாக அணு எண்ணிக்கைகளைத் தேடியறிய உதவும்.

இம்முறையானது 1900ஆம் ஆண்டு எட்வின். ஏ. ஹில் என்பாரால் அறிமுகப்படுத்தப்பட்டது. இதுவே மூலக்கூறு வாய்ப்பாடுகளை எழுதுவதில் அதிகமாகப் பயன்படுத்தப்படும் முறையாகும்.

உதாரணங்கள்
----------

பின்வரும் மூலக்கூற்று வாய்ப்பாடுகள் ஹில் முறையிலேயே எழுதப்பட்டுள்ளது:

1. BrH
2. BrI
3. CH3I
4. C2H5Br
5. H2O4S

மேற்கோள்கள்
-----------

1. ↑  Edwin A. Hill (1900). "On a system of indexing chemical literature; Adopted by the Classification Division of the U.S. Patent Office". *J. Am. Chem. Soc.* **22** (8): 478–494. doi:10.1021/ja02046a005.
2. 1 2  Wiggins, Gary. (1991). *Chemical Information Sources.* New York: McGraw Hill. p. 120.
Rayleigh Interferometerஇணை கற்றையாக்கப்பட்ட ஒரியல்பு ஒளி, இரு வேறு ஒளி விலகல் எண் கொண்ட வாயுக்கள் 
வழியாக சென்று பிம்பங்களை உருவாக்குகிறது
**ராலே குறுக்கீட்டுமானி** (*Rayleigh interferometer*, **ரேலி குறுக்கீட்டுமானி**) ஒரு ஒளி மூலத்திலிருந்து வெளிவரும் இரு அலை கற்றைகளைக் கொண்டு செயல்படுகிறது. இரண்டு அலை கற்றைகளும் வெவ்வேறு ஒளிப் பாதையில் செல்கின்றன. பின்னர் இவ்விரு ஒளிப்பாதைகளும் மீண்டும் ஒன்றிணைக்கப்பட்டுக் குறுக்கீட்டு விளைவுக்கு உள்ளாக்கப்படுகிறது.

ஒளி மூலத்திலிருந்து வரும் ஒளியானது, இரட்டை சிறுபிளவுகள் மூலம் பிரிக்கப்பட்டு, முதலாவது குவி வில்லை மூலம்  இரு இணை கற்றைகளாக மாற்றப்படுகிறது. இரு கற்றைகளும் மாறுபட்ட ஒளிப் பாதையில் பயணித்து, சரிகட்டும் தகட்டை (Compensating plate) அடைகின்றன.

இரண்டாவது குவி வில்லை, அவற்றைக் குவித்து குறுக்கீட்டு வரிகளை உருவாக்குகிறது. அலை நீளங்களைப் பொறுத்து ஒளிப் பாதையில் ஏற்படும் மாற்றங்களைப் பதிவு செய்ய இச் சோதனை உதவுகிறது.

நன்மைகள் மற்றும் தீமைகள்
------------------------

இந்த அமைப்பின் எளிய உருவாக்கமே ஒரு நன்மையாகும்.
இதன் தீமைகள் சில:

* நல்ல குறுக்கீட்டு வரிகளை உருவாக்கும் ஒரு புள்ளி அல்லது கோட்டு ஒளி மூலம் தேவைப்படுகிறது.
* பெரிய உருப்பெருக்கம் செய்த பிறகே குறுக்கீட்டு வரிகளைக் காண முடிகிறது.

மேற்கோள்கள்
-----------

1. ↑  Busch & Busch 1990
2. ↑  Hariharan 2007
**Page Module:Hatnote/styles.css has no content.**

பம்பை இங்கு வழிமாற்றப்படுகிறது. ஆறு பற்றி அறிய பம்பை ஆறு கட்டுரையைப் பாருங்கள்.

**பம்பை** ஒரு தாள இசைக் கருவி

அமைப்பு
-------

பம்பை போன்ற தோல் இசைக்கருவிகளை "அவனத்த வாத்தியம்" (Percussion Instrument) என்று வகைப்படுத்தியுள்ளார்கள். "அவனத்த" என்றால் மூடிய என்று பொருள்.ஆரம்ப காலத்தில் பம்பையானது வெண்கலம் மற்றும் பித்தாளை போன்ற உலோகத்தால் பயன்படுத்தி வந்தனர் ஆனால் இப்போது இரும்பு(கலாய்) தகடு போன்ற உலோகத்திலும் பயன்படுத்தி வருகின்றனர்.இதில் நையாண்டி மேளம் என்று சொல்லப்படும் ஒரு வகை பிரிவினர் மரத்தால் (பலா, வேங்கை)செய்து இசைத்து வருகின்றனர்..

நாட்டுப்புற இசையில் பம்பை
-------------------------

பம்பை என்ற நாட்டுப்புற தோல் இசைக்கருவி நாட்டுப்புற ஆடல் பாடல் நிகழ்ச்சிகளில் பின்னணி (வாத்தியமாக) இசைக் கருவியாக இடம் பெறுகின்றது. நாட்டுப்புற இசைக்கருவிகள் நாட்டுப்புற மக்களிடம் தோன்றி, வழங்கி வருவது.

பம்பைக்காரன்
------------

பம்பை
பம்பை என்னும் இந்த இசைக்கருவியை வாசிப்பவர் தமிழ் நாட்டில் பம்பைக்காரன் என்றும் ஆந்திராவில் "பாம்பால" என்றும் அழைக்கப்படுகிறார். திருமணம் மற்றும் கோவில் விழாக்களில் பம்பை இசைக்கப்படுகிறது. நாட்டுப்புற கோவில் விழாக்களில் சக்தி கரகம் அழைத்தல் போன்ற நிகழ்ச்சிகளில் பம்பையை இசைத்தபடி அங்காளபரமேஸ்வரி கதைப் பாடல்களை பாடுகின்றனர். 24 மனை தெலுங்கு செட்டியார் குலதெய்வக் கோவில்களில் பம்பைக்காரரின் பங்களிப்பு மிகவும் இன்றியமையாததாகும். பெரும்பாலும் இவர்கள் கோவில் ஊழியர்களாகப் பணியாற்றுகிறார்கள்.

நாட்டுப்புற ஆட்டங்களுக்கு பின்னணி வாத்தியம்
-------------------------------------------

மேலும் இந்த இசைக்கருவி நையாண்டி மேளம், கரகம், காவடி, பொய்க்கால் குதிரை முதலிய நாட்டுப்புற ஆட்டங்களுக்கும் பின்னணி வாத்தியமாக இடம் பெறுகின்றது. நையாண்டி மேளம் என்பது இரண்டு நாதசுரம், இரண்டு தவில், இரண்டு பம்பை, ஒரு உறுமி, ஒரு கிடிமுட்டி அல்லது சிணுக்குச்சட்டி, ஒரு சுதிப்பெட்டி ஒரு தாளம் கொண்டதாகும். தமிழ் நாட்டுப் பகுதிகளில் இவ்வாறு தான் நையாண்டி மேளம் அமைந்துள்ளது. 

* நையாண்டி மேளம்நையாண்டி மேளம்
* நையாண்டி மேளம்

இவற்றையும் காணவும்
------------------

* சைவத் திருமுறைகளில் குறிப்பிடப்படும் இசைக்கருவிகள்

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**சீனிவாசா சுப்புராயா  பல் தொழில்நுட்ப கல்லூரி** (SSPT), இந்தியா, தமிழ்நாடு  மாநிலம்,  நாகப்பட்டினம் மாவட்டம் சீர்காழி  வட்டத்தில்  உள்ள புத்தூர் எனும் ஊரில்  அமைந்துள்ள ஓர் அரசு பல் தொழில்நுட்ப கல்வி  நிறுவனம். 

சீனிவாசா  சுப்புராயா அரசு பல் தொழில்நுட்ப  கல்லூரி, எஸ்.எஸ்.பி-புத்தூர் (SSP-Puthur) , எஸ்.எஸ்.பி.டி (SSPT) , மற்றும் புத்தூர்  கல்லூரி ஆகியவை இந்தக் கல்லூரியின் பிற பெயர்கள்.

பாடப் பிரிவுகள்
---------------

* கணினி பொறியியல்,
* குடிமுறைப் பொறியியல்,
* மின் மற்றும் மின்னணு பொறியியல்,
* இயந்திர பொறியியல் போன்ற துறைகளில் பட்டயப் படிப்புகளை(diploma courses) வழங்குகிறது.

2009 ஆம் ஆண்டு முதல் பட்டய படிப்புகளைப் பகுதி நேர (shift basis) அடிப்படையில்   வழங்கும் நிறுவனங்களில் எஸ்.எஸ்.பி.டி யும்  ஒன்றாகும்.

வெளி இணைப்புகள்
---------------

* முன்னாள் மாணவர்கள் இணையதளம் இந்த கல்லூரி பரணிடப்பட்டது 2015-06-25 at the வந்தவழி இயந்திரம்
* இணையத்தளம் ஆரம்பிக்கப்பட்ட சில பழைய மாணவர்கள் இருந்து SSPT பரணிடப்பட்டது 2010-12-15 at the வந்தவழி இயந்திரம்
* இணையத்தளம் ஆரம்பிக்கப்பட்ட சில பழைய மாணவர்கள் இருந்து SSPT

1. ↑  "official website".
2. ↑  "sspt".